《夏日集葆真池上以绿阴生昼静赋诗得静字》
宋代·陈与义

清池不受暑，幽讨起予病。
长安车辙边，有此荷万柄。
是身虽可懒，共寄无尽兴。
鱼游水底凉，鸟宿林间静。
谈余日亭午，树影一时正。
清风不负客，意重百金赠。
聊将两鬓蓬，起照千丈镜。
微波喜摇人，小立待其定。
梁王今何许，柳色几衰盛。
人生行乐耳，诗律已其剩。
邂逅一樽酒，它年五君咏。
重期踏月来，夜半啸烟艇。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。